[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 6.6.2007

COM(2007) 277 τελικό

2007/0100 (CNS)

Σύσταση για

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με την προσχώρηση της Βουλγαρίας και της Ρουμανίας στη σύμβαση της 26ης Ιουλίου 1995, η οποία καταρτίσθηκε με βάση το άρθρο K.3 της συνθήκης για την Ευρωπαϊκή Ένωση, σχετικά με την προστασία των οικονομικών συμφερόντων των Ευρωπαϊκών Κοινοτήτων, στο πρωτόκολλο της 27ης Σεπτεμβρίου 1996, το οποίο καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση, της σύμβαση για την προστασία των οικονομικών συμφερόντων των Ευρωπαϊκών Κοινοτήτων, στο πρωτόκολλο της 29ης Νοεμβρίου 1996 το οποίο καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση, στο πρωτόκολλο σχετικά με την ερμηνεία της σύμβασης για την προστασία των οικονομικών συμφερόντων των Ευρωπαϊκών Κοινοτήτων από το Δικαστήριο των Ευρωπαϊκών Κοινοτήτων με προδικαστικές αποφάσεις και στο δεύτερο πρωτόκολλο της 19ης Ιουνίου 1997 το οποίο καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση, της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Με την πράξη προσχώρησης της Βουλγαρίας και της Ρουμανίας του 2005[1] θεσπίστηκαν απλουστευμένες ρυθμίσεις για την προσχώρηση της Βουλγαρίας και της Ρουμανίας στις συμβάσεις (και τα πρωτόκολλα) που έχουν συναφθεί από τα κράτη μέλη επί τη βάσει του άρθρου 34 ΣΕΕ (πρώην άρθρο Κ.3 ΣΕΕ) ή του άρθρου 293 ΕΚ. Ειδικότερα, δεν απαιτείται πλέον, όπως συνέβαινε στο παρελθόν, διαπραγμάτευση και σύναψη ειδικών πρωτοκόλλων για την προσχώρηση στις υπόψη συμβάσεις (διαδικασία η οποία θα απαιτούσε κύρωση από 27 κράτη)· το άρθρο 3 παράγραφος 3 της πράξης προσχώρησης ορίζει απλώς ότι η Βουλγαρία και η Ρουμανία προσχωρούν στις εν λόγω συμβάσεις και στα πρωτόκολλα δυνάμει της ίδιας της πράξης προσχώρησης.

Το άρθρο 3 παράγραφοι 3 και 4 της πράξης προσχώρησης προβλέπει ότι, για τον σκοπό αυτό, το Συμβούλιο εκδίδει απόφαση προκειμένου να ορίσει την ημερομηνία κατά την οποία τίθενται σε ισχύ οι εν λόγω συμβάσεις για τη Βουλγαρία και τη Ρουμανία και ότι προβαίνει σε όλες τις προσαρμογές των εν λόγω συμβάσεων οι οποίες είναι αναγκαίες λόγω της προσχώρησης των δύο νέων κρατών μελών (μία τέτοια προσαρμογή είναι οπωσδήποτε η θέσπιση των συμβάσεων στη βουλγαρική και στη ρουμανική γλώσσα, ούτως ώστε οι γλωσσικές αυτές εκδοχές να είναι «εξίσου αυθεντικές»). Το Συμβούλιο ενεργεί βάσει σύστασης της Επιτροπής, έπειτα από διαβουλεύσεις με το Ευρωπαϊκό Κοινοβούλιο.

Στο παράρτημα I της πράξης προσχώρησης παρατίθεται κατάλογος επτά σχετικών συμβάσεων και πρωτοκόλλων, που εμπίπτουν στον τομέα της Δικαιοσύνης και των Εσωτερικών Υποθέσεων. Ο κατάλογος αυτός περιλαμβάνει τη σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων της 26.7.1995,[2] και τα πρωτόκολλά της της 27.9.1996,[3] της 29.11.1996[4] και το δεύτερο πρωτόκολλο της 19.6.1997.[5] Όλες οι πράξεις αυτές θεσπίστηκαν βάσει του τίτλου VI της συνθήκης ΕΕ και αποβλέπουν στην καθιέρωση κοινής βάσης για την ποινική προστασία των οικονομικών συμφερόντων των ΕΚ. Η Σύμβαση και τα πρωτόκολλά της της 27.9.1996 και 29.11.1996 τέθηκαν σε ισχύ στις 17 Οκτωβρίου 2002 μετά την κύρωσή τους από τα τότε 15 κράτη μέλη. Αναμένεται ακόμη η κύρωση του δεύτερου πρωτοκόλλου από την Ιταλία.

Η Σύμβαση αυτή της Επιτροπής δεν έχει ως στόχο να επιφέρει τις προσαρμογές που απαιτούνται λόγω της προσχώρησης της Βουλγαρίας και της Ρουμανίας στην προαναφερθείσα Σύμβαση και στα πρωτόκολλά της, σύμφωνα με το άρθρο 3 παράγραφος 4 της πράξης προσχώρησης.

Με βάση τα ανωτέρω, η Επιτροπή συνιστά στο Συμβούλιο να λάβει απόφαση σχετικά με την προσχώρηση της Βουλγαρίας και της Ρουμανίας στη Σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων και στα πρωτόκολλά της.

2007/0100 (CNS)

Σύσταση για

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με την προσχώρηση της Βουλγαρίας και της Ρουμανίας στη σύμβαση της 26 ης Ιουλίου 1995, η οποία καταρτίσθηκε με βάση το άρθρο K.3 της συνθήκης για την Ευρωπαϊκή Ένωση, σχετικά με την προστασία των οικονομικών συμφερόντων των Ευρωπαϊκών Κοινοτήτων, στο πρωτόκολλο της 27 ης Σεπτεμβρίου 1996, το οποίο καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση, της σύμβαση για την προστασία των οικονομικών συμφερόντων των Ευρωπαϊκών Κοινοτήτων, στο πρωτόκολλο της 29 ης Νοεμβρίου 1996 το οποίο καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση, στο πρωτόκολλο σχετικά με την ερμηνεία της σύμβασης για την προστασία των οικονομικών συμφερόντων των Ευρωπαϊκών Κοινοτήτων από το Δικαστήριο των Ευρωπαϊκών Κοινοτήτων με προδικαστικές αποφάσεις και στο δεύτερο πρωτόκολλο της 19 ης Ιουνίου 1997 το οποίο καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση, της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

έχοντας υπόψη:

τη συνθήκη για την Ευρωπαϊκή Ένωση,

την πράξη προσχώρησης της Βουλγαρίας και της Ρουμανίας και ιδίως το άρθρο 3 παράγραφος 4,

τη σύσταση της Επιτροπής [6],

τη γνώμη του Ευρωπαϊκού Κοινοβουλίου [7],

Εκτιμώντας τα ακόλουθα:

(1) Η Σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων[8], υπεγράφη στις 26 Ιουλίου 1995 και καταρτίσθηκε βάσει του άρθρου Κ.3 της συνθήκης για την Ευρωπαϊκή Ένωση (εφεξής αναφέρεται ως «σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων»). Η σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων τέθηκε σε ισχύ στις 17 Οκτωβρίου 2002.

(2) Η Σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων συμπληρώθηκε από το πρωτόκολλο της 27ης Σεπτεμβρίου 1996, το οποίο καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση, της προαναφερόμενης Σύμβασης για την προστασία των οικονομικών συμφερόντων των Ευρωπαϊκών Κοινοτήτων[9] (εφεξής αναφέρεται ως «το πρωτόκολλο της 27ης Σεπτεμβρίου 1996») και από το πρωτόκολλο της 29ης Νοεμβρίου 1996, το οποίο καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση σχετικά με την ερμηνεία της σύμβασης για την προστασία των οικονομικών συμφερόντων των Ευρωπαϊκών Κοινοτήτων από το Δικαστήριο των Ευρωπαϊκών Κοινοτήτων με προδικαστικές αποφάσεις[10] (εφεξής αναφέρεται ως «το πρωτόκολλο της 29ης Νοεμβρίου 1996», και που τέθηκαν αμφότερα σε ισχύ στις 17 Οκτωβρίου 2002.

(3) Η Σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων συμπληρώθηκε περαιτέρω από το δεύτερο πρωτόκολλο της 19ης Ιουνίου 1997, το οποίο καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση, της προαναφερόμενης σύμβασης για την προστασία των οικονομικών συμφερόντων των Ευρωπαϊκών Κοινοτήτων [11] (εφεξής αναφέρεται ως «το δεύτερο πρωτόκολλο της 19ης Ιουνίου 1997) το οποίο δεν έχει ακόμη τεθεί σε ισχύ.

(4) Το άρθρο 3 παράγραφος 3 της πράξης προσχώρησης προβλέπει ότι η Βουλγαρία και η Ρουμανία προσχωρούν στις συμβάσεις και στα πρωτόκολλα που έχουν συναφθεί μεταξύ των κρατών μελών και απαριθμούνται στο παράρτημα Ι της πράξης προσχώρησης, συμπεριλαμβανομένης μεταξύ άλλων της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, του πρωτοκόλλου της 27ης Σεπτεμβρίου 1996, του πρωτοκόλλου της 29ης Νοεμβρίου 1996 και του δεύτερου πρωτοκόλλου της 19ης Ιουνίου 1997. Οι εν λόγω συμβάσεις και τα πρωτόκολλα τίθενται σε ισχύ, για τη Βουλγαρία και τη Ρουμανία, κατά την ημερομηνία που ορίζει το Συμβούλιο,

ΑΠΟΦΑΣΙΖΕΙ:

Άρθρο 1

Τα κείμενα στη βουλγαρική και τη ρουμανική γλώσσα της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, του πρωτοκόλλου της 27ης Σεπτεμβρίου 1996, του πρωτοκόλλου της 29ης Νοεμβρίου 1996 και του δεύτερου πρωτοκόλλου της 19ης Ιουνίου 1997, τα οποία επισυνάπτονται στην παρούσα απόφαση, θεωρούνται αυθεντικά.

Άρθρο 2

1. Η Σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων, το πρωτόκολλο της 27ης Σεπτεμβρίου 1996 και το πρωτόκολλο της 29ης Νοεμβρίου 1996, τίθενται σε ισχύ, για τη Βουλγαρία και τη Ρουμανία την πρώτη ημέρα του πρώτου μήνα που έπεται της ημερομηνίας έκδοσης της παρούσας απόφασης, εκτός εάν έχουν ήδη τεθεί σε ισχύ για τη Βουλγαρία και τη Ρουμανία πριν από την εν λόγω ημερομηνία.

2. Το δεύτερο πρωτόκολλο της 19ης Ιουνίου 1997 τίθεται σε ισχύ για τη Βουλγαρία και τη Ρουμανία την ίδια ημερομηνία κατά την οποία τέθηκε σε ισχύ για το τελευταίο κράτος, το οποίο ήταν μέλος της Ευρωπαϊκής Ένωσης κατά την ημερομηνία έκδοσης από το Συμβούλιο της πράξης κατάρτισης του πρωτοκόλλου αυτού[12].

Άρθρο 3

Η παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης .

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ 1

Κείμενο στη βουλγαρική και τη ρουμανική γλώσσα της Σύμβασης της 26ης Ιουλίου 1995, η οποία καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση, σχετικά με την προστασία των οικονομικών συμφερόντων των Ευρωπαϊκών Κοινοτήτων

ΠΑΡΑΡΤΗΜΑ 2

Κείμενο στη βουλγαρική και τη ρουμανική γλώσσα του πρωτοκόλλου της 27ης Σεπτεμβρίου 1996, το οποίο καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση, της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων

ΠΑΡΑΡΤΗΜΑ 3

Κείμενο στη βουλγαρική και τη ρουμανική γλώσσα του πρωτοκόλλου της 29ης Νοεμβρίου 1996, το οποίο καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση, σχετικά με την ερμηνεία της Σύμβασης για την προστασία των οικονομικών συμφερόντων των Ευρωπαϊκών Κοινοτήτων από το Δικαστήριο των Ευρωπαϊκών Κοινοτήτων με προδικαστικές αποφάσεις

ΠΑΡΑΡΤΗΜΑ 4

Κείμενο στη βουλγαρική και τη ρουμανική γλώσσα του δευτέρου πρωτοκόλλου της 19ης Ιουνίου 1997, το οποίο καταρτίσθηκε με βάση το άρθρο Κ.3 της συνθήκης για την Ευρωπαϊκή Ένωση, της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων.[pic][pic][pic][pic][pic][pic][pic][pic][pic]

[1] ΕΕ L 157, 21.6.2005, σ. 203.

[2] Σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων, ΕΕ C 316, της 27.11.1995, σ. 49.

[3] Πρωτόκολλο της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, ΕΕ C 313, της 23.10.1996, σ. 2.

[4] Πρωτόκολλο σχετικά με την ερμηνεία της Σύμβασης για την προστασία των οικονομικών συμφερόντων των Ευρωπαϊκών Κοινοτήτων από το Δικαστήριο των Ευρωπαϊκών Κοινοτήτων με προδικαστικές αποφάσεις, ΕΕ C 151, της 20.05.1997, σ. 2.

[5] Δεύτερο πρωτόκολλο της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων ΕΕ C 221, της 19.7.1997, σ. 12.

[6] ΕΕ C […], […], σ. […].

[7] ΕΕ C […], […], σ. […].

[8] ΕΕ C 316, της 27.11.1995, σ. 49

[9] ΕΕ C 313, της 23.10.1996, σ. 2.

[10] ΕΕ C 151, της 20.5.1997, σ. 2.

[11] ΕΕ C 221, της 19.7.1997, σ. 12.

[12] Πράξη του Συμβουλίου της 19ης Ιουνίου 1997 για την κατάρτιση του δεύτερου πρωτοκόλλου της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, ΕΕ C 221, 19.7.1997, σ. 11.